**Upute za roditelje**

*Hrvatski zavod za javno zdravstvo 24.08.2020. donosi nove Upute za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020/21. Objavljeni su i Modeli i preporuke za rad u uvjetima povezanima s COVID-19 u pedagoškoj/školskoj godini 2020./2021. Molimo Vas da ih pažljivo pročitate i strogo ih se pridržavate u cilju očuvanja zdravlja učenika, zaposlenika škole i roditelja.*

[*https://mzo.gov.hr/vijesti/modeli-i-preporuke-za-rad-u-uvjetima-povezanima-s-covid-19-u-pedagoskoj-skolskoj-godini-2020-2021/3916*](https://mzo.gov.hr/vijesti/modeli-i-preporuke-za-rad-u-uvjetima-povezanima-s-covid-19-u-pedagoskoj-skolskoj-godini-2020-2021/3916)

[*https://mzo.gov.hr/vijesti/upute-za-sprjecavanje-i-suzbijanje-epidemije-covid-19-vezano-za-rad-predskolskih-ustanova-osnovnih-i-srednjih-skola-u-skolskoj-godini-2020-2021/3909*](https://mzo.gov.hr/vijesti/upute-za-sprjecavanje-i-suzbijanje-epidemije-covid-19-vezano-za-rad-predskolskih-ustanova-osnovnih-i-srednjih-skola-u-skolskoj-godini-2020-2021/3909)

* Rad u školi u sadašnjim epidemiološkim uvjetima, uz poštovanje ovih uputa, smatra se jednako sigurnim za učenike i zaposlenike kao i rad od kuće (odnosno ostanak kod kuće) kada nisu na snazi mjere potpunog zatvaranja osim izrazito vulnerabilnih koji o tome prilažu liječničko mišljenje.
* Roditelji/skrbnici ne moraju dovoditi djecu u škole; ako ih dovode, ne ulaze u školsku zgradu (osim u krajnjoj nuždi) već dolaze do ulaza pri čemu zadržavaju distancu od najmanje 1,5 metra u odnosu na druge roditelje/skrbnike i djecu.
* Ako se radi o izvanrednoj situaciji, roditelj može ući u prostore škole uz prethodnu najavu, odnosno dogovoren termin za razgovor. Nošenje maske u prostorima škole je obavezno.
* Kontakt roditelja i učitelja odvija se elektronskim putem (e-mail, web škole).
* Roditelji/skrbnici ne smiju se okupljati u dvorištu škole.
* Učenici moraju imati pripremljenu marendu koju nose od kuće.
* Sukladno odluci roditelja, učenici u školu dolaze sami, organiziranim prijevozom ili u pratnji roditelja, kao što bi dolazili da nema epidemije.
* Roditelji ne dolaze u pratnji djeteta/učenika ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19.
* Roditelji ne dovode učenika u školu ukoliko: ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ima izrečenu mjeru samoizolacije ili imaju saznanja da je zaraženo s COVID-19.
* Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature (37,3⁰) ne smiju dovoditi dijete u školu, već se javljaju telefonom razredniku i izabranom pedijatru/liječniku obiteljske medicine radi odluke o testiranju i liječenju djeteta.

 Djeca sa znakovima drugih zaraznih bolesti također ne dolaze u ustanovu.

* Roditelj/skrbnik treba se upoznati s [*Uputama HZJZ*](https://www.hzjz.hr/wp-content/uploads/2020/03/Upute_vrtici_skole.pdf)[*–a*](https://www.hzjz.hr/wp-content/uploads/2020/03/Upute_vrtici_skole.pdf), modelom rada škole, te protokolima koji su doneseni na razini ustanove.